****

|  |  |  |
| --- | --- | --- |
| E Λ Λ Η Ν Ι Κ Η Δ Η Μ Ο Κ Ρ Α Τ Ι ΑΥΠΟΥΡΓΕΙΟ ΠΑΙΔΕΙΑΣ ΕΡΕΥΝΑΣ ΚΑΙ ΘΡΗΣΚΕΥΜΑΤΩΝΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣΔ/ΝΣΗ Δ/ΘΜΙΑΣ ΕΚΠ/ΣΗΣ Ν. ΗΡΑΚΛΕΙΟΥ**6o ΓΥΜΝΑΣΙΟ ΗΡΑΚΛΕΙΟΥ** |  | Ηράκλειο : 25/01/2019Αρ. πρωτ. : 20 |
| Ταχ. Δ/νση Ταχ. Κώδικας Πληροφορίες  Τηλ.  FAX  e-mail | **:** Δουκός Μποφώρ 19, Ηράκλειο**:** 712 02**:** Περβολαράκη Αικατερίνη**:** 2810220729 /2810301295**:** 2810301294**:** 6ogymnasio@gmail.com |  |  |

  **Θέμα:** «**ΠΡΟΚΗΡΥΞΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ ΓΙΑ ΤΗΝ ΟΡΓΑΝΩΣΗ ΔΙΗΜΕΡΗΣ ΕΚΠΑΙΔΕΥΤΙΚΗΣ**

 **ΕΠΙΣΚΕΨΗΣ ΣΤΗΝ ΑΘΗΝΑ ΜΑΘΗΤΩΝ ΤΟΥ 6ου ΓΥΜΝΑΣΙΟΥ ΣΤΑ ΠΛΑΙΣΙΑ ΠΡΟΓΡΑΜΜΑΤΟΣ ΣΧΟΛΙΚΩΝ ΔΡΑΣΤΗΡΙΟΤΗΤΩΝ»**

 Η Διευθύντρια του 6ου Γυμνασίου Ηρακλείου προκηρύσσει την εκδήλωση ενδιαφέροντος από τα τουριστικά γραφεία της πόλης για τη διοργάνωση επίσκεψης των μαθητών του σχολείου στην Αθήνα, σύμφωνα με την Υ.Α.αριθμ.33120/ΓΔ4 / 28-02-17 (ΦΕΚ τ.Β 681/Β/06-03-17)για τις μετακινήσεις, στα πλαίσια των προγραμμάτων σχολικών δραστηριοτήτων 2018-19. Στην εκπαιδευτική εκδρομή που θα πραγματοποιηθεί από τις 20 Μαρτίου 2019 (βράδυ- αναχώρηση), μέχρι 23 Μαρτίου 2019 (πρωί- άφιξη), θα συμμετέχουν περίπου 30 μαθητές και 3 συνοδοί.

**Ενδεικτικό πρόγραμμα της εκδρομής**

**Τετάρτη 20/03/2019**

 Αναχώρηση με πλοίο για Πειραιά.

**Πέμπτη 21/03/2019**

 Επίσκεψη στο Μουσείο της Ακρόπολης, ξενάγηση στην Ακρόπολη, περιήγηση και ξενάγηση στην Αρχαία Αγορά και σε αρχαιολογικούς χώρους της Αθήνας. Φαγητό. Check-in στο ξενοδοχείο. Το βράδυ παρακολούθηση θεατρικής παράστασης.

 Επιστροφή στο ξενοδοχείο. **Διανυκτέρευση**

**Παρασκευή 22/03/2019**

 Αναχώρηση από το ξενοδοχείο. Επίσκεψη στη διαδραστική έκθεση επιστήμης και Τεχνολογίας στο Πλανητάριο. Περιήγηση στους εξωτερικούς χώρους του Ιδρύματος Σταύρος Νιάρχος. Φαγητό σε κοντινό Mall. Παρακολούθηση ταινίας στο Ίδρυμα Μείζονος Ελληνισμού.

 Το βράδυ αναχώρηση από Πειραιά για Ηράκλειο με πλοίο.

**Σάββατο 23/03/2019**

 Άφιξη στο λιμάνι του Ηρακλείου.

**Η προσφορά θα πρέπει να περιέχει και να εξασφαλίζει τα παρακάτω:**

1. Τη μετάβαση με πλοίο Ηράκλειο-Πειραιά- Ηράκλειο σε τετράκλινες καμπίνες (Μινωϊκών γραμμών) για τους μαθητές και δίκλινες ή τρίκλινες για τους συνοδούς εκπαιδευτικούς.
2. Διαμονή **σε ξενοδοχεία** κατηγορίας 4\* και άνω, όχι πολύ μακριά από το κέντρο σε δωμάτια τρίκλινα ή τετράκλινα για τους μαθητές και δίκλινα για τους συνοδούς καθηγητές.
3. Στις **21/03/2019** βραδυνό στο ξενοδοχείο.
4. Στις **22/03/2019**  να υπάρχει πρωινό στο ξενοδοχείο για μαθητές και συνοδούς.
5. Στην προσφορά να περιλαμβάνεται η ξενάγηση στους χώρους του Μουσείου της Ακρόπολης και της Ακρόπολης.
6. Τουριστικό λεωφορείο για τις μετακινήσεις των μαθητών, που θα είναι συνεχώς στη διάθεση των μαθητών και θα πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, εφοδιασμένο με έγγραφα καταλληλότητας οχήματος, την επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενο κλπ.) καθώς να πληροί και όλες τις προϋποθέσεις ασφαλείας για μετακίνηση μαθητών (ζώνες ασφαλείας, έμπειροι οδηγοί. κλπ.
7. Το πρόγραμμα μπορεί να τροποποιηθεί σύμφωνα με το πρόγραμμα του σχολείου.

 **Στην προσφορά να περιλαμβάνεται επίσης:**

* Υποχρεωτική Ασφάλιση Ευθύνης Διοργανωτή, όπως ορίζει η κείμενη νομοθεσία, καθώς και πρόσθετη ασφάλιση για περίπτωση ατυχήματος ή ασθένειας μαθητή ή συνοδού καθηγητή.
* Αποδοχή από μέρους του πρακτορείου ποινικής ρήτρας, σε περίπτωση αθέτησης των όρων του συμβολαίου (εγγυητική επιστολή), με ποσό που θα καθοριστεί από το Σχολείο.
* Αντιμετώπιση περίπτωσης μη πραγματοποίησης της εκδρομής, λόγω ανωτέρας βίας (καιρικές συνθήκες, εκλογές κλπ).
* Επιστροφή του ποσού συμμετοχής στην εκδρομή σε μαθητή που για λόγους ανωτέρας βίας ή ασθένειας- ματαιωθεί η συμμετοχή του στην εκδρομή.
* Αποδοχή για έκδοση ονομαστικών και ατομικών αποδείξεων, εάν ζητηθούν.

 Για τις παραπάνω υπηρεσίες ζητείται η τελική συνολική τιμή με ΦΠΑ της εκδρομής αλλά και η επιβάρυνση ανά μαθητή χωριστά.

 Η προσφορά του ταξιδιωτικού γραφείου θα κάνει ρητή αναφορά στο όνομα και την κατηγορία του καταλύματος που προτείνει. Με την προσφορά θα κατατεθεί από το ταξιδιωτικό γραφείο απαραιτήτως και υπεύθυνη δήλωση ότι διαθέτει το ειδικό σήμα λειτουργίας τουριστικού γραφείου, το οποίο πρέπει να βρίσκεται σε ισχύ.

 Επιπλέον, στο φάκελο της προσφοράς θα υπάρχει απαραιτήτως CD με την προσφορά σε ηλεκτρονική μορφή (doc ή pdf) ώστε να είναι εύκολη η ανάρτησή της στο διαδίκτυο.

 Τα ενδιαφερόμενα πρακτορεία καλούνται να υποβάλουν στη Διεύθυνση του Σχολείου σφραγισμένες προσφορές, **το αργότερο μέχρι την Παρασκευή 01/02/2019 και ώρα 12:00,** και θα περιγράφουν αναλυτικά τις προσφερόμενες υπηρεσίες και τις επιπλέον ενδεχόμενες βελτιωτικές προτάσεις και θα είναι σύμφωνες με την Υ.Α ΦΕΚ 681/τ.Β/6-3-2017 & 33120/ΓΔ4/28-2-2017 και τη σχετική νομοθεσία.

 Η αποσφράγιση των προσφορών θα γίνει από την αρμόδια Επιτροπή την **Παρασκευή 01/02/2019 και ώρα 13:00** στο Γραφείο της Διευθύντριας του 6ου Γυμνασίου.

 Η Διευθύντρια

 Κολυβάκη - Περβολαράκη Αικατερίνη